Դեշամը բացեիբաց հայտարարել է ֆուտբոլիստներից մեկի՝ Ռեալ տեղափոխության մասին - Սպորտային լուրեր
Դեշամը բացեիբաց հայտարարել է ֆուտբոլիստներից մեկի՝ Ռեալ տեղափոխության մասին
Ֆրանսիայի ազգային հավաքականի գլխավոր մարզիչ Դիդիե Դեշամը ԵՎՐՈ-2020-ի որակավորման փուլի 4-րդ տուրի Անդորրայի դեմ խաղին ընդառաջ կայացած մամուլի ասուլիսի ժամանակ հաստատել է, որ Ֆերլան Մենդին տեղափոխվում է Մադրիդի «Ռեալ»։
«Երկու տարի առաջ նա խաղում էր Լիգա 2-ում, իսկ հիմա նա խաղալու է «Ռեալի» կազմում։ Նրա առաջընթացը ուղղակի զարմանալի արագությամբ է ընթանում»,-աշխարհի չեմպիոնների գլխավոր մարզչի խոսքերն է մեջբերում AS-ը։
Աղբյուրի փոխանցմամբ՝ Մենդին չորեքշաբթի օրը երկրորդ անգամ բուժզննում է անցնելու։ 24-ամյա ֆրանսիացին ազդրի հետ կապված որոշակի մտահոգություններ ունի։ Մենդին ցանկանում է հաղթահարել վնասվածքի առկայությունը և նոր միայն դրանից հետո միանալ «արքայական» ակումբին։
ՀԻշեցնենք, որ ամառային տրանսֆերային պատուհանի ընթացքում «Ռեալը» արդեն իսկ հասցրել է ձեռք բերել Էդեր Միլիտաոյին, Լուկա Յովիչին և Էդեն Ազարին։
Ֆերլան Մենդին հանդես է գալիս «Լիոնի» կազմում։